Madame Tussauds

An **Madame Tussauds** (UK /təˈsɔːdz/, US /tʉˈsoʊz/; an pamilya mismo sinasayod kani na /ˈtuːsoʊ/[1]) sarong museong taro sa London na may mga sanga sa mga darakulang siyudad arog kan Nweba York, Hong Kong, Shanghai, Tokyo, Berlin, Vienna asin kadakul pang iba; mala ta katorse na an mga ini sa bilog na kinaban. Ini pigmukna ni Marie Tussaud, sarong iskultor sa taro. Sa museo naka'eksibit an mga tarong pigurin nin mga bantogan na mga personalidad arog kan sa pelikula, sa arte, sa isports, sa pulitika, mga pigurang historiko, asin maski ngani kan mga labilabing bantog na mga kriminal.   

## Agi-agi

Si Marie Tussaud nakanood mag'iskultor sa taro ki Dr. Philippe Curtius kan Bern, Switzerland, kun saen an ina niya, kan siya sadit pang gayo ilo na sa ama, napiritan mag'estar bilang taga'asikaso kan harong kan nasabing mediko. Huli ta an doktor marhay mag'ukit sa taro nin mga pigurin, siya tinokdoan sa siring na kabatiran mala ta nagin na siyang katuwang sa trabahong ini. 

Enot na tarong pigurin nahaman ni Tussaud iyo kan taon 1777, an hitsurang kaagid ni Voltaire. Kan mga panahon na idto nahaman niya man an pigurin ni Jean-Jacques Rousseau asin ni Benjamin Franklin. Kan Rebolusyon sa Pransya, dakul pa siyang mga modelo sa taro nin mga biktima sa kariribokan na idto. Sinasabi na si Tussaud pinupurorot an mga pinugot na payo ta ginigibohan niyang maskarang taro an mga lalawgon. An mga maskarang ini ipinaparada pa bilang rebolusyonaryong bandera sa mga kalye kan Paris. Kan magadan na an doktor na si Curtius taon 1794, siya an nagmana kan mahiwas na kuleksyon kan mga modelong taro kaini asin lampas tolong polong taon linibot an Europa sa pagpa'eksibit kan kuleksyon.  Kan naagom siya ni Francois Tussaud kan 1795, an eksibit nagbado nin bagong pangaran, na inapod nang Madame Tussaud's. 

Kan taon 1802, naagda siya ni Paul Philidor, sarong salamangkero na magpa'eksibit sa London kadungan man kan saiyang pasale duman sa Lyceun Theatre. Alagad, dai siya nakakabawe na maray ta kabanga kan delinsya niya kinakabig ni Philidor. Duman siya inabot kan gerang Franco-Briton asin dai na logod siya naka'ule sa Pransya. An ginibo niya naglibot siya sa Gran Britanya asin Irlandya sa pagdispley kan saiyang kuleksyon. Poon 1831, saiyang inarkila an itaas kan "Baker Street Bazaar" na yaon sa pag'oltan kan kalye King asin kalye Dorset. Ini an nagin pinakaenot na permanenteng erokan ni Tussaud paglaog kan taon 1836..

## Mga panluwas na takod

* Madame Tussauds - Opisyal na websayt
* Madame Tussaudshttp://www.venetian.com/las-vegas-amenities/activities/madame-tussauds/  - sa Las Vegas
* Madame Tussaudshttp://www.madametussauds.com/NewYork/ sa Nweba York
* Madame Tussaudshttp://www.madametussauds.com/Hollywood/ sa Hollywood
## Toltolan

## Mga tarong pigurin sa Madame Tussauds

 
File:Wax figures of Queen Elizabeth II and Prince Philip at Madame Tussauds London, 2008.jpg|Elizabeth II
File:Nelson Mandela Wax Statue in Madame Tussauds London.jpg|Nelson Mandela
File:Mohanda Karamchand Gandhi Wax Statue in Madame Tussauds London.jpg|Mohanda Karamchand Gandhi
File:Adolf Hitler Wax Statue in Madame Tussauds London.jpg|Adolf Hitler
File:Marilyn Monroe Wax Statue in Madame Tussauds London.jpg|Marilyn Monroe
File:Sachin Ramesh Tendulkar Wax Statue in Madame Tussauds London.jpg|Sachin Ramesh Tendulkar
File:Benny Hill (Madame Tussauds).JPG|Benny Hill
File:Madame Tussauds London - Keira Knightley.jpg|Keira Knightley
File:Madame Tussauds London 00813 Nevit.jpg|Nevit
File:Lady Gaga wax figure at Madame Tussauds in London.jpg|Lady Gaga
File:Charlie Chaplin in Madame Tussauds London.jpg|Charlie Chaplin
File:Jonah Lomu Madame Tussaud london.jpg|
File:Angelina Jolie Madame Tussauds London.jpg|Angelina Jolie
File:Ayrton Senna in Madame Tussauds London.jpg|Ayrton Senna
File:Religious leaders in Madame Tussauds London.jpg|Pope John Paul
File:Alfred Hitchcock (Madame Tussauds).JPG|Alfred Hitchcock
File:Spiderman.JPG|Spiderman
File:CharlesandCamila.jpg|CharlesandCamila
File:Borisbecker.jpg|Boris Becker

File:The Beatles wax dummies.jpg|The Beatles
File:Jack Sparrow - Johnny Depp (Madame Tussauds).JPG|Jack Sparrow - Johnny Depp 
File:Kylie Minogue-Wax.jpg|Kylie Minogue